CELEX: C2006/326/173
Language: hu
Date: 2006-12-30 00:00:00
Title: F-130/06. sz. ügy: 2006. november 13-án benyújtott kereset – Sotgia kontra Bizottság

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/86
            
         2006. november 13-án benyújtott kereset – Sotgia kontra Bizottság
   (F-130/06. sz. ügy)
   (2006/C 326/173)
   Az eljárás nyelve: francia
   Felek
   
      Felperes: Stefano Sotgia (Dublin, Írország) (képviselők: T. Bontinck és J. Feld ügyvéd)
   
      Alperes: Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg a felperes ideiglenes alkalmazotti státuszát tisztviselői státuszra módosító 2006. április 16-i, részére 2006. május 2-án megküldött határozatot;
            
         
               —
            
            
               a Közszolgálati Törvényszék az alperest kötelezze a költségek viselésére.
            
         Jogalapok és fontosabb érvek
   A felperes – miután néhány évet A5, később A*11 besorolási fokozatú ideiglenes alkalmazottként dolgozott a Bizottságnál – sikeresen teljesítette az A7/A6 besorolási fokozatú tisztviselők tartaléklistájának létrehozására kiírt EPSO/A/18/04 nyílt versenyvizsgát. Ez alapján tisztviselőnek nevezték ki az általa korábban ideiglenes alkalmazottként betöltött állásba, majd a személyzeti szabályzat XIII. mellékletének alkalmazásával az A*6 besorolási fokozat 2-es fizetési fokozatába sorolták be.
   Keresetének alátámasztására a felperes a személyzeti szabályzat 31. és 62. cikkének megsértésére, valamint a személyzeti szabályzat XIII. mellékletének 5. és 2. cikkének megsértésére hivatkozik.
   A felperes egyebekben a bizalomvédelem elvének megsértésére, a szerzett jogok védelmének sérelmére, valamint az egyenlő bánásmód elvének megsértésére hivatkozik.